Panevėžio stiklas
55°45′03″ š. pl. 24°18′43″ r. ilg.﻿ / ﻿55.75083°š. pl. 24.31194°r. ilg.﻿ / 55.75083; 24.31194 „Panevėžio stiklas“ (iki 1997 m. – Panevėžio stiklo fabrikas, 2009–2012 m. – Warta Glass Panevėžys, 2012–2013 m. – Guartis, 2013–2015 m. – Klar Glass Lietuva) – Lietuvos stiklo ir jo gaminių bendrovė, veikianti Panevėžyje. Gamina butelius, stiklainius ir kitą skaidrią stiklo tarą, grūdintą, laminuotą ir neperšaunamą stiklą, stiklo paketus, automobilių stiklus; perdirba skaidraus stiklo pakuočių atliekas. Gamybai naudoja Anykščių kvarcinį smėlį, Akmenės klintį ir importuotą žaliavą. Apie 75 % produkcijos eksportuoja į daugiau nei 30 šalių: JAV, Kanadą, Braziliją, Meksiką, Olandiją, Belgiją, Čekiją, Skandinavijos, Baltijos ir kitas valstybes.